Kanne 26.5.2023 – British American Tobacco Polska Trading v komissio
(asia T-311/23)
Oikeudenkäyntikieli: englanti
Asianosaiset
Kantaja: British American Tobacco Polska Trading sp. z o.o. (Varsova, Puola) (edustajat: asianajajat L. Van den Hende, M. Schonberg ja J. Penz-Evren)
Vastaaja: Euroopan komissio
Vaatimukset
Kantaja vaatii, että unionin yleinen tuomioistuin
kumoaa 20.3.2023 tehdyn Euroopan komission päätöksen, jossa implisiittisesti hylätään asiakirjoihin tutustumista koskevat kantajan pyynnöt, jotka tämä esitti Euroopan parlamentin, neuvoston ja komission asiakirjojen saamisesta yleisön tutustuttavaksi annetun asetuksen (EY) N:o 1049/20011 8 artiklan 3 kohdan nojalla pyynnössä EASE 2022/6296
velvoittaa vastaajan korvaamaan kantajan oikeudenkäyntikulut.
Oikeudelliset perusteet ja pääasialliset perustelut
Kanteensa tueksi kantaja vetoaa kahteen kanneperusteeseen.
Ensimmäinen kanneperuste, jonka mukaan riidanalaisella toimenpiteellä rikotaan asetuksen 1049/2001 2 artiklan 1 ja 3 kohtaa sillä perusteella, että Euroopan komissio ei antanut tutustuttaviksi kaikkia kantajan pyyntöjen alaan kuuluneita asiakirjoja, nimittäin
välivaiheen asiakirjoja, jotka liittyvät Euroopan komission sellaisen raportin valmisteluun, joka koskee olosuhteiden merkittävän muutoksen vahvistamista kuumennettujen tupakkatuotteiden osalta direktiivin 2014/40/EU1 mukaisesti ja
taustalla olevista relevanteista tietokannoista peräisin olevia tietoja, joita voidaan pitää pyyntöjen alaan kuuluvina olemassa olevina asiakirjoina.
Toinen kanneperuste, joka koskee SEUT 296 artiklassa edellytetyn perustelujen esittämisen laiminlyöntiä.
____________
1 Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annettu Euroopan parlamentin ja neuvoston asetus (EY) N:o 1049/2001 (EYVL 2001, L 145, s. 43).
1 Tupakkatuotteiden ja vastaavien tuotteiden valmistamista, esittämistapaa ja myyntiä koskevien jäsenvaltioiden lakien, asetusten ja hallinnollisten määräysten lähentämisestä sekä direktiivin 2001/37/EY kumoamisesta 3.4.2014 annettu Euroopan parlamentin ja neuvoston direktiivi 2014/40/EU (EUVL 2014, L 127, s. 1).